IL-MADONNA TAL-ĦERBA F'din is-sena, 1985, ser jiġi mfakkar il-75 Anniversarju tal-Inkoronazzjoni solenni tal-kwadru prodiġjuż tal-Madonna tal-Ħerba. Dan is-Santwarju Marjan huwa tassew devot għax ġie magħżul minn Sidtna Marija bħala d-dar tagħha fostna biex hi tgħammar magħna u aħna nkunu nistgħu ta' malajr immorru għandha, nuruha imħabbitna u nitolbuha tgħinna u tieqaf magħna fil-bżonnijiet spiritwali u temporali. Dan dejjem xtaqet il-Madonna u wrietna f'diversi dehriet kemm hi tixtieq u tridna nersqu lejha bħala l-omm l-aktar għażiża tagħna. Il-Knisja Santwarju tal-Madonna tal-Ħerba minn dejjem kien l-għaxqa tal-poplu tagħna u minnu hija tefgħet xita ta' grazzi fuq dawk li rrikorrew lejha. Għalhekk nersqu lejn Marija b'fiduċja u tama u niftħu qalbna magħha. Missirijietna wrew qima kbira lejn ix-xbiha tal-Madonna tal-Ħerba. Jixhdu dan il-kwadri bla għadd li hemm imdendlin mal-ħitan tas-Santwarju. Dawn juruna b'mod l-aktar ċar u bil-fatti li f'kull ħtieġa ta' għajnuna fil-mard, disgrazzji, flaġelli, tempesti u f'kull xorta ta' dwejjaq u inkwiet, il-Madonna tal-Ħerba dejjem dehret setgħana u bl-interċessjoni tagħha quddiem Binha Ġest, hija farrġet lil min kien imnikket. Sa minn sekli sħaħ fl-imgħoddi, kif jurina Mons. P. Dusina (1575) din in-naqra ta' knisja jew kappella, kienet diġa' magħrufa għad-devozzjoni tagħha; u għalkemm fiż-żmien ta' wara sar bosta tibdil fiha u madwarha, il-knisja dejjem żammet l-istess titlu: dak tal-Madonna tal-Ħerba. Vincenzo Labini, li għaraf kemm kienet devota, ikkonsagraha solennement fit-23 ta' Marzu 1783. Wara din iċ-ċerimonja l-knisja żiedet fid- devozzjoni tagħha u n-nies ma naqsitx tmur tinvista 'l Madonna f'din il-knisja tagħha. Fit-13 ta'.Frar, 1910, fi żmien il-Papa San Piju X, il-Kwadru tal-Madonna tal- Ħerba ħariġlu degriet mill-Kapitlu tal-Vatikan iffirmat mill-Kard. Mariano Rampolla del Tindaro, biex ix-xbiha tal-Madonna tiġi nkurunata solennement: ix-xbiha tal- Madonna tal-Ħarba kien jixirqilha dan l-unur, għax kienet antika biżżejjed u magħrufa għall-prodiġi li seħħu meta l-poplu qatt ma' qata' milli jirrikorri lejha fis- santwarju għażiż tagħha. Il-Madonna tkun dejjem tistenniena mmorru ninvistawha u nitolbu fil-ġabra ta' dan is-Santwarju, speċjalment nhar ta' Erbgħa u nhar ta' Sibt u hemm nagħtuha t- tislima tagħna kollha mħabba u ngħidulha: Sliema għalik, Marija, Sliema għalik, Sultana. Issa għal-ħabta ta' Settembru ser ikun hemm festi speċjali, ċerimonji u attivitajiet oħra biex infaħħru lil Marija u nitħeġġu aħjar fl-imħabba tagħha: Marija hija Ommna u tħobbna tassew. Dan is-Santwarju li naraw illum, sa sittin sena ilu kellu għamla iżgħar: kellu biss korsija u oratorju miegħu, imma fl-1927 tkabbar bil-kappellun, kor u koppla u infetaħ għall-pubbliku. Biex jissebbaħ iżjed saritlu l-pittura u l-induratura. Il-pittura Profs. G. Briffa tana ħames episodji sbieħ mill-ħajja tal-Madonna, il-Lunzjata, il- preżentazzjoni ta' Ġesti Bambin fit-Tempju, il-Madonna u S. Ġużepp isibu t-tfajjel Ġesu mad-Diutturi fit-tempju ta' Ġerusalemm, il-Madonna ma' l-Appostli tirċievi l- Ispirtu S. Santu meta kienu fiċ-Ċenaklu, u l-inkoronazzjoni tal-Madonna fil-ġenna mit-Tliet Persuni tas-Santissma Trinità. Il-Kwadru nkurunat li naraw fis-Santwarju jixbaħ lil dak ta' qablu, u jippreżenta lil-Madonna bil-Bambin Ġest flimkien ma' San Ġwann il-Battista, l-anġlu Kustodju li qed iressaq tfajjel lejn il-Madonna, u l-Erwieħ tal-Purgatorju; għax il-Madonna tinterċedi quddiem Binha Ġest: għal dawk l-erwieħ devoti tagħha biex malajr jinħelsu mill-pwieni tal-Purgatorju u jidħlu jgawdu 'l Alla fil-preżenza tal-Madonna. Hemmm bosta affarijiet li wieħed jista' jara f'dan is-Santwarju. Mill-Kwadru biss wieħed jista' josserva l-ħajja tal-poplu tagħna fl-imgħoddi u l-ambjent li fih kienu jgħixu. Hemm naraw oġġetti oħra tal-wegħda bħal ma huma: ktajjen ta' lsira, ċimi ta' xwieni, krozzi ta' nies magħtuba u ħwejjeġ oħra. Fuq dawn il-wegħdi nsibu miktub f'diversi kotba il-ġrajjiet tagħhom. Għall-wirja Marjana fl-1950, deher ktiebi) u fil- Kungress Marjaloġiku dehru oħrajnż. Huwa ta' interess kbir il-bukkett tal-granutell, li tradizjonalment hu magħruf li tah il-Gran Mastru La Vallette lill-Madonna tal-Ħerba bħala radd il-ħajr għar-rebħa li kiseb fuq it-Torok fl-Assedju l-Kbir tal-1565. Fih naraw Malta rebbieħa bl-istandard tar-Reliġjon u Tork marbut bil-katina minn saqajh taħt riġlejn Malta. Naraw ukoll balla tal-ħadid li intużat f'dan l-Assedju. Il-Bukkett jinsab fl-oratorju tas-Santwarju: Sant' Espeditu, Santa Vittorja Verġni u Martri, il-Qalb ta' Ġesi, it-Tfajjel Ġest u Ġest Nazzarenu. Żewġ bandalori fil-ħġieġ: waħda ta' S. Vittorja Verġni u l-oħra tal- Madonna tad-Duttrina jfakkruna fiż-żmien meta d-Duttrina kienet tiġi mgħallma f'dan is-Santwarju tal-Ħerba. Għalhekk issa li ġejjin dawn il-festi tat tifkira tal-Inkoronazzjoni tax-Xbiha tal- Madonna tal-Ħerba, nitħeġġu iżjed u nuruha lil Marija kemm tassew inħobbuha, u nħajru lill-ġenituri li jippreżentaw it-trabi tagħhom lill-Madonna, kif Sant'Anna u San Ġwakkin ippreżentaw lil Marija Bambina u kkonsagrawha lill-Mulej. Ma ninsewx intennu l-kelmiet sbieħ li ta' qabilna ta' spiss kienu jgħidu meta jmorru jinvistaw lill- Madonna tal-Ħerba:- O MARIJA KOLLOK GLORJA BĦALA REĠINA NFAĦĦRUK BIEX TAGĦNINA BIL-VITTORJA OMM ĦANINA NITOLBUK. BUHAGIAR 8 ta' Mejju, 1985. Malta, 1983: u oħrajn.